Cel puțin doi morți și zeci de răniți, după ce un bărbat a intrat cu mașina în mulțime, la Piața de Crăciun din Magdeburg
Cel puțin două persoane au murit și alte cel puțin 60 au fost rănite, după ce un bărbat a intrat cu mașina în mulțime, la Piața de Crăciun din orașul german Magdeburg, aflat în centrul țării. Bilanțul oficial nu este cel final, presa germană scriind că mai multe persoane și-au pierdut viața. Bărbatul care a lovit cu mașina mulțimea de oameni a fost reținut, dar în acest moment nu este clar ce l-a împins să facă acest gest. Martorii vorbesc însă despre un act intenționat comis de suspect, care este din Arabia Saudită, relatează BBC, Bild și Focus.